Euroopa Liidu Teataja L 342 , 30/12/2003 Lk 0011 - 0012



Komisjoni määrus (EÜ) nr 2307/2003, 29. detsember 2003, millega muudetakse määrust (EÜ) nr 2550/2001 seoses piirkondadega, mis vastavad kitse kohta makstava lisatasu saamise tingimustele EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. detsembri 2001. aasta määrust (EÜ) nr 2529/2001 lamba- ja kitselihaturu ühise korralduse kohta, [1] eriti selle artikli 4 lõiget 2, ning arvestades järgmist: (1) Kitselihatootjatele makstava lisatasu saamise tingimustele vastavad piirkonnad on loetletud komisjoni 21. detsembri 2001. aasta määruse (EÜ) nr 2550/2001 (milles sätestatakse nõukogu määruse (EÜ) nr 2529/2001 (lamba- ja kitselihaturu ühise korralduse kohta) üksikasjalikud rakenduseeskirjad lisatasukavade osas ning muudetakse määrust 2419/2001, [2] viimati muudetud määrusega (EÜ) nr 623/2002 [3]) I lisas. (2) Täiendav uuring on näidanud, et geograafiliste piirkondade loetelu tuleks ajakohastada. Pärast ülemeredepartemangudes kitseliha tootmise süsteemi analüüsimist on Prantsuse ametiasutused sätestanud, et need departemangud vastavad määruse (EÜ) nr 2529/2001 artikli 4 lõikes 2 sätestatud kriteeriumidele. (3) Selline ajakohastamine ei piira järelkontrollide tegemist, mis käsitlevad määruse (EÜ) nr 2529/2001 artikli 4 lõikes 2 sätestatud toetuse andmise tingimusi. (4) Käesoleva määrusega ettenähtud meetmed on kooskõlas lamba- ja kitselihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2550/2001 I lisa asendatakse käesoleva määruse lisaga. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Seda kohaldatakse alates 1. jaanuarist 2004. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. detsember 2003 Komisjoni nimel komisjoni liige Franz Fischler [1] EÜT L 341, 22.12.2001, lk 3. [2] EÜT L 341, 22.12.2001, lk 105. [3] EÜT L 95, 12.4.2002, lk 12. -------------------------------------------------- LISA " “I LISA Kitse kohta makstava lisatasu saamise tingimustele vastavad piirkonnad Prantsusmaa : Korsika, ülemeredepartemangud ja kõik määruse (EÜ) nr 1257/1999 [1]artiklis 18 määratletud tähenduses mägialad, mis asuvad väljaspool kõnealust piirkonda. Kreeka : kogu riik. Itaalia : Lazio, Abruzzo, Molise, Campania, Apuulia, Basilicata, Calabria, Sitsiilia ja Sardiinia ning kõik määruse (EÜ) nr 1257/1999 artiklis 18 määratletud tähenduses mägialad, mis asuvad väljaspool kõnealuseid piirkondi. Hispaania : järgmised autonoomsed piirkonnad: Andaluusia, Aragón, Baleaari saared, Castilla-La Mancha, Castilla-León, Kataloonia, Extremadura, Galicia (välja arvatud La Coruña ja Lugo provintsid), Madrid, Murcia, La Rioja, Valencia ja Kanaari saared ning kõik määruse (EÜ) nr 1257/1999 artiklis 18 määratletud tähenduses mägialad, mis asuvad väljaspool kõnealuseid piirkondi. Portugal : kogu riik, välja arvatud Assoorid. Austria : kõik mägialad määruse (EÜ) nr 1257/1999 artiklis 18 määratletud tähenduses. Saksamaa : kõik mägialad määruse (EÜ) nr 1257/1999 artiklis 18 määratletud tähenduses.” " [1] EÜT L 160, 26.6.1999, lk 80.” --------------------------------------------------